Tallinna Linnamisjon

Tallinna Linnamisjon oli Tallinnas tegutsenud Eesti heategevusorganisatsioon. Tallinna Linnamisjon asus Lasnamäel Pae tänav 19Tallinna Linnamisjon abistab hädalisi, 3 Jul 2002Linnaosa valitsuse vastulause Keerutoa asjus, err.rr, 29.07.2005.

1889. aastal alustas tööd Tallinna Linnamisjon, mida juhtis Tallinna Oleviste kiriku teise pihtkonna pastor Benjamin Hermann Karl Hesse. Linnamisjon tegeles prostituutide ja joodikute päästmisega ning majanduslikult raskes olukorras olevate üksikinimeste ja perekondade aitamisegaHuvitavaid seiku Oleviste kiriku ajaloost, Sulane. Tallinna Kaarli koguduse ajakiri. 1922. aastal  asutati taas Tallinna Linnamisjon ja tegutses 1940. aastani, MTÜ Tallinna Linnamisjon taastas oma tegevuse 1992. aastal ja lõpetas tegevuse 2012. aastal.

Algselt tegutses Tallinna Linnamisjon Kentmanni tänav 6 algses hoones. Linnamisjoni juhatuses tegutsesid Kaarli, Jaani, Peeteli ja Pauluse koguduste õpetajad ning koguduste liikmed. Selts oma laulukooriga külastas vanglaid, haigeid, vanade- ja leskedekodusid, koduslamavaid raskeid haigeid, mahajäetud lapsi ja perekondi, lohutades neid jumalasõnaga ja andes jõudumööda ka ainelist toetustMis on Tallinna Linnamisjon?, Päewaleht, nr. 314, 17 november 1933.

Tegevust taasalustanud Tallinna Linnamisjoni eesmärk oli raskesse seisu sattunud inimeste olukorda leevendada nii hingeliselt kui ka aineliselt. Linnamisjon oli algul peaaegu täielikult Soome ja teiste Põhjamaade linnamisjonite ülalpidamisel ning tegeles humanitaarabi korras saadetud riiete ja toiduainete tasuta jagamisegaLinnamisjon aitab hädalisi supi, riiete ja hingekosutusega, Ühtuleht, 13. oktoober 1997.

Misjoniselts haldas Pae tänav 19 asunud riide- ja toiduabi jaotuspunkti,  pühapäevakooli ja päevakeskust; Peeteli kirikus Pelgulinnas supikööki, Ristiku tänav 31 kasutatud riiete ja jalatsite poodi, Kauge tänav 4 kodutute öömaja-varjupaikaLinnamisjon kutsub heategevuskontserdile, Postimees, 9. detsember 2002.  Tallinna Linnamisjon oli ka Tallinna Sotsiaal- ja Tervishoiuameti sotsiaalhoolekande osakonna koostööpartner kodutute öömajade haldamisel. Tallinnas asusid  öömajade ja turvakodud: Mustamäel Akadeemia tee 48,  Põhja-Tallinnas Alasi tänaval, Nõmme-Kase 12 ja Asula 11, Lasnamäel Ülemiste tee 7Kodutud saavad öömajale, Videvik

 Vaata ka 
Eesti Sisemisjoni Selts
Tartu LinnamisjonG. Rutopõld, Tartu linnamisjon, Usuteadusline Ajakiri, Oktoober 1935 Nr 3, lk 90-92
Paljassaare sotsiaalmajaPaljassaare sotsiaalmajas, Videvik
 Viited 

 Välislingid 
Tallinna Linnamisjon oma majas., Eesti Kirik (1923-1940), nr. 12, 23 märts 1939
Tallinna Linnamisjoni aastapäewalt., Eesti Kirik (1923-1940), nr. 10, 7 märts 1940
Linnamisjon sai remonditud maja, Postimees, 1. november 2000
Plahvatanud maja asukad elavad misjonis ja kodutute öömajas, Eesti Päevaleht, 13.05.2003

Kategooria:Eesti hoolekandeasutused
Kategooria:Tallinna ajalugu